CELEX: 32022R0824
Language: ro
Date: 2022-03-15 00:00:00
Title: Regulamentul delegat (UE) 2022/824 al Comisiei din 15 martie 2022 de modificare a Regulamentului delegat (UE) 2015/98 privind punerea în aplicare a obligațiilor internaționale ale Uniunii, astfel cum sunt menționate la articolul 15 alineatul (2) din Regulamentul (UE) nr. 1380/2013 al Parlamentului European și al Consiliului, în cadrul Convenției internaționale pentru conservarea tonului din Oceanul Atlantic și al Convenției privind viitoarea cooperare multilaterală pentru pescuit în Atlanticul de Nord-Vest

30.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 147/1
               
            
         REGULAMENTUL DELEGAT (UE) 2022/824 AL COMISIEI
         din 15 martie 2022
         de modificare a Regulamentului delegat (UE) 2015/98 privind punerea în aplicare a obligațiilor internaționale ale Uniunii, astfel cum sunt menționate la articolul 15 alineatul (2) din Regulamentul (UE) nr. 1380/2013 al Parlamentului European și al Consiliului, în cadrul Convenției internaționale pentru conservarea tonului din Oceanul Atlantic și al Convenției privind viitoarea cooperare multilaterală pentru pescuit în Atlanticul de Nord-Vest
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 15 alineatul (2),
         întrucât:
         
                     (1)
                  
                  
                     Punctul 3 din Recomandarea 21-09 a Comisiei Internaționale pentru Conservarea Tonului din Oceanul Atlantic (ICCAT) (2) interzice reținerea la bord, transbordarea și debarcarea, integral sau parțial, a rechinului mako din Atlanticul de Nord capturat împreună cu alte specii ICCAT în 2022 și 2023.
                  
               
                     (2)
                  
                  
                     Pentru a se asigura coerența dintre Recomandarea 21-09 și dreptul Uniunii Europene, obligația de debarcare prevăzută la articolul 15 alineatul (1) din Regulamentul (UE) nr. 1380/2013 nu ar trebui să se aplice navelor Uniunii care pescuiesc rechin mako din Atlanticul de Nord sub formă de capturi accidentale.
                  
               
                     (3)
                  
                  
                     Prin urmare, se impune ca Regulamentul delegat (UE) 2015/98 al Comisiei (3) să fie modificat pentru a include noi dispoziții care să reflecte condițiile de pescuit stabilite în Recomandarea ICCAT 21-09.
                  
               
                     (4)
                  
                  
                     Întrucât Recomandarea 21-09 a ICCAT încurajează părțile contractante să o pună în aplicare înainte de intrarea sa în vigoare, la 17 iunie 2022, și având în vedere importanța acestor dispoziții pentru conservarea rechinului mako din Atlanticul de Nord, este necesar ca prezentul act delegat să se aplice începând cu a treia zi de la data publicării.
                  
               
                     (5)
                  
                  
                     Din aceleași motive, prezentul act delegat trebuie să intre în vigoare în regim de urgență,
                  
               ADOPTĂ PREZENTUL REGULAMENT:
         
            Articolul 1
            În Regulamentul delegat (UE) 2015/98 se introduce articolul 5b cu următorul text:
            
               
                  „Articolul 5b
                  Prin derogare de la articolul 15 alineatul (1) din Regulamentul (UE) nr. 1380/2013, se interzice reținerea la bord, transbordarea sau debarcarea, integral sau parțial, a rechinului mako din Atlanticul de Nord (Isurus oxyrinchus) capturat împreună cu alte specii pescuite în cadrul unor activități de pescuit desfășurate în zona Convenției ICCAT în 2022 și 2023.”
               
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică până la 31 decembrie 2023.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 martie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 354, 28.12.2013, p. 22.
         
            (2)  https://www.iccat.int/Documents/Recs/COMPENDIUM_ACTIVE_ENG.pdf
         
            (3)  Regulamentul delegat (UE) 2015/98 al Comisiei din 18 noiembrie 2014 privind punerea în aplicare a obligațiilor internaționale ale Uniunii, astfel cum sunt menționate la articolul 15 alineatul (2) din Regulamentul (UE) nr. 1380/2013 al Parlamentului European și al Consiliului, în cadrul Convenției internaționale pentru conservarea tonului din Oceanul Atlantic și al Convenției privind viitoarea cooperare multilaterală pentru pescuit în Atlanticul de Nord-Vest (JO L 16, 23.1.2015, p. 23).